# Geografia

|  |  |
| --- | --- |
| **Articul per Ladin Gherdëina** |  |

Planisfer fisich-politich dla Tiera
## Definizion

La geografia (dal latin *geographia*, dal grech antich: γῆ, «tiera» y γραφία, «descrizion, scritura» ie la sciënza che studia la descrizion y la raprejentazion dla Tiera, la strutura de si spersa y la destribuzion de si fenomens fisics, biologics y umans che muda si aspet tl tëmp.

Modiei de cuntinënc
## Cuntinënc

N **cuntinënt**, dal latin *(terra) continens*: tiera che taca adum, indichea na gran spersa de tierafërma stluta ite dl dut o n gran pert da ega y autri lims naturei. Da n pont d'ududa storich-culturel ie n cuntinënt n majer raion, che se desferenziëia da d'autri raions per rejons storiches y cultureles. Chësta definizion ie tlera tl cajo dl'Europa, che da n pont d'ududa geografich y geologich furmëssa adum cun l'Asia n sëul cuntinënt.

L numer de cuntinënc dla Tiera muda a segonda dla definizion adurveda. Encueicundì tënden a n cuscideré 7:

* L'Europa
* L'Africa
* L'America dl Nord
* L'America dl Sud
* L'Asia
* L'Oceania
* L'Antartida

La spersa dla Tiera muda dassënn da post a post. Ca. l 70,8 % ie curida da ega -mers, ozeans, lec y ruves- y l ca. 29,2%% dla tiera fërma da planadures, bòsc, montes y deserc.

I prims geografs tl raion ntëur l Mer Mediteran ie stac i Antics Egizians y ti raions plu interns ie states danter la primes nce la geografies di Babilonesc y dl’India. De gran prugresc à fat Ipparch da Nicea, che à purtà ite la metodes dl'astronomia per la calculazion dla lunghëza y l grech Strabon cun si opera *Geografia*. L prim geograf dl’Antica Roma cunesciu ie Pomponio Mela.
Tl Medieve ie nce la operes di geografs arabs Ibn Battuta y Ibn Khaldun de gran mpurtanza.

## L’Età dla descurides

Cun la gran esplorazions tl’Asia sun tiera de Marco Polo y chëles sul mer tla Americhes y pona tl ost dl’Asia iel stat na renasciuda dla geografia. Cun la descurida dl’opera geografica de Tolomeo tl’Europa iel stat la renasciuda dla cartografia.

Rertrat de Alexander von Humboldt
## Geografia moderna

La geografia moderna ie nasciuda tl Otcënt dantaldut cun Alexander von Humboldt y Karl Ritter.

### Fases tla storia dla geografia cuntemporana

• geografia dla esplorazions (Prum mez dl Otcënt): cun Alexander von Humboldt y Karl Ritter;

• geografia positivista o determinista – ambientela (1850-1890): cun Friedrich Ratzel;

• geografia dla storia o dla puscibltà (1890-1930): geografia regionela de Paul Vidal de la Blache;

• geografia cuantitativa, analitica o neo-positivista (1930-1960);

• geografia radicala, marxista o struturela (dai ani 1970);

• geografia compurtamentela – behaviorista (dai ani 1970);

• geografia umanistica (dai anni 1970): postmoderna, semiotica y spirituela.

• geografia culturela (dala fin di ani utanta).

Planisfer de geografia politica
## Ciamps dla geografia

**Geografia fisica**

Stude dla geografia sciche sciënza dla Tiera, che se basea sula biologia, la matematica y la fisica.

**Geografia matematica**

Stude dla mesurazion dla Tiera y dl muvimënt dla Tiera tl Sistem dl Surëdl.

**Geografia umana**

Stude di ciamps economics, politcs y culturei liei ala geografia. La tol ite nce la sciënzes sozieles, la psicologia, la leteratura y la disciplines artistiches liedes al teritore.

**Geografia politica**

Stude dla geografia aldò di svilups politics ti raions desvalives.

**Geografia economica**

Stude dla geografia aldò di svilups economics metui a jì dala persones ti raions desvalives y tl cheder dla globalisazion.

**Geografia dla inovazion**

Stude dla geografia aldò dl raport danter raions y inovazion.

## Geografia dla valedes ladines dla Dolomites

La valedes ladines dla Dolomites
I raions dla Ladinia
### La valedes ladines dla Dolomites

La valedes ladines ie tl raion dla Dolomites sul teritore dla Talia y ie spartides su danter doi regions y trëi provinzies.

Tla Region Trentin-Südtirol iel tla Provinzia de Bulsan:

#### Val Badia

Badia (DE Abtei, IT Badia),
Corvara (DE Corvara, IT Corvara), San Martin de Tor (DE St. Martin in Thurn, IT San Martino in Badia),
Mareo (DE Enneberg, IT Marebbe)

#### Gherdëina

Urtijëi (DE St. Ulrich, IT Ortisei),
Santa Cristina (DE St. Christina, IT Santa Cristina),
Sëlva (DE Wolkenstein, IT Selva di Val Gardena),
Ciastel (DE Kastelruth, IT Castelrotto)

y tla Provinzia de Trënt:

#### Fascia

Cianacei (IT Canazei),
Ciampedel (IT Campitello),
Mazin (IT Mazin),
Poza (IT Pozza di Fassa),
Vich (IT Vigo di Fassa),
Soraga (IT Soraga),
Moena (IT Moena)

Tla Region Venet y tla Provinzia de Belun iel:

#### Fodom

(DE Buchenstein, IT Livinallongo)

#### Anpezo

## Plates cunliedes

* Tiera
* Biologia
* Storia
* Storia dla valedes ladines